**ELŐTERJESZTÉS**

**A KÉPVISELŐ-TESTÜLET**

**2021. október 11-i rendes ülésére**

**Előterjesztés**

**Pest Megyei Kormányhivatal törvényességi felhívás megtárgyalása**

A napirendet tárgyaló ülés dátuma: 2021.10.11.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása**:

**2. Jogszabályi hivatkozások**: ---

**3.Költségkihatások és egyéb szükséges feltételeket, illetve megteremtésük javasolt forrásai:**

**Nincs**

**4. Tényállás bemutatása:**

A Pest Megyei Kormányhivatal törvényességi felhívást küldött az önkormányzat felé a helyi közútra történő behajtás korlátozásáról szóló 10/2008.(III.18.) önkormányzati rendelet tárgyában.

A helyi önkormányzatok törvényességi felügyeletének részletes szabályairól szóló 119/2012. (VI. 26.) Korm. rendelet 7. § a) pontja értelmében a törvényességi felhívás tartalmáról települési önkormányzat esetén a polgármester tájékoztatja a képviselő-testületet. A Magyarország helyi önkormányzatairól szóló 2011. évi CLXXXIX. törvény 134. § (1) bekezdés alapján: „Ha a kormányhivatal jogszabálysértést észlel, a törvényességi felügyelet körében legalább harminc napos határidő tűzésével felhívja az érintettet annak megszüntetésére. Az érintett a felhívásban foglaltakat köteles megvizsgálni és a megadott határidőn belül az annak alapján tett intézkedéséről vagy egyet nem értéséről a kormányhivatalt írásban tájékoztatni.”

Telki község Önkormányzata 10/2008.(III.18.) önkormányzati rendeletében ( továbbiakban: Ör.) szabályozta a helyi közútra történő behajtás korlátozásáról szóló szabályokat. Az Ör. 2. §. (1) bekezdése a 7,5 tonna megengedett legnagyobb össztömeget meghaladó tehergépjárművek helyi közútra történő behajtását behajtási engedélyhez köti. Az Ör. 5. §. (2) bekezdése szerint a behajtási engedély az útfenntartási hozzájárulás megfizetését követően adható ki, melynek díjtételeiről a rendelet 2. melléklete rendelkezik.

A Pest Megyei Kormányhivatal a fenti előírások vizsgálata alapján törvényességi felhívással élt Telki község Önkormányzatának Képviselő-testülete felé, arra hivatkozva, hogy az önkormányzatnak nincs törvényi felhatalmazása úthasználati díj megállapítására, így az önkormányzat a közúti közlekedésről szóló 1988. évi I. törvény (a továbbiakban: Kktv.) rendelkezéseivel ellentétesen alkotta meg a vonatkozó rendeleteit.

A Kúria Önkormányzati Tanácsa Köf.5.014/2012/8. számú határozata 3. pontjában ugyanakkor megállapította, hogy a törvényi keretek között az önkormányzat engedélyhez kötheti a helyi közút fenntartása és üzemeltetése körében a közút használatát.

A polgármesteri hivatal a törvényességi észrevételben foglaltakat megvizsgálta és a csatolt tájékoztatóban foglaltak alapján azzal nem ért egyet.

Telki, 2021. október 9.

Deltai Károly

polgármester

**Határozati javaslat**

**Telki község Önkormányzat képviselő-testülete**

**/2021. (X. ) számú Önkormányzati határozata**

**Pest Megyei Kormányhivatal törvényességi felhívás megtárgyalása**

Telki község Önkormányzat Képviselő-testülete megismerte és megvizsgálata a Pest Megyei Kormányhivatal PE/030/01175-1/2021 számú törvényességi felhívásában foglaltakat, és azzal nem ért egyet.

A Képviselő-testület felhatalmazza a polgármestert, hogy az erről szóló határozatot, valamint a tárgyban adott tájékoztatást a Pest Megyei Kormányhivatal részére küldje meg.

Felelős: Polgármester

Határidő: azonnal